
ЗАПИСНИК
СА 9. СЕДНИЦЕ ОПШТИНСКЕ ИЗБОРНЕ КОМИСИЈЕ ОПШТИНЕ БАЧ


Седница је одржана 16. октобра 2026. године у Свечаној сали општине Бач, са почетком у  08:00 часова.

Седницом  je  председавао  Председник  Општинске изборне комисије општине Бач, Ристо Старовић. 

Седници  су присуствовали: Борислав Антонић –  члан,  Драган Ћурић – заменик члана,  Милан Твртковић – заменик члана,  Милан Ћулибрк – члан, Жарко Врањеш – заменик члана, Страхиња Јошић – члан, Жарко Вулин – заменик  члана Ана Бошкић – заменик члана, Здравка Кончар Савић – члан, Снежана Чемерикић – заменик члана, Наташа Милинковић – члан, Катарина Амиџић – заменик члана, Стеван Каран – члан, Аница Божин – заменик члана, Роберт Шерфезе – члан, Весна Јанковић – члан, Силвана Бадивук, Миша Бајић – члан и Маја Узуров – заменик члана.      
  
Такође, седници   су присуствовали секретар комисије Тања Мијић и заменик секретара Јарослав Кућенич.  

Седници нису присуствовали: Јаника Месарош, Ивана Модић – заменик члана, Сањин Бркић – члан, Бернард Бујак – члан, Катарина Врабчењак – члан, Љиљана Медић – заменик члана и Милица Пинтер – члан.

Председавајући   је  отворио   седницу,  констатовао да постоји кворум за рад и пуноважно одлучивање Комисије.

Након тога, председавајући  је ставио на гласање предложени дневни ред за 9. седницу, те је Општинска изборна комисија општине Бач са 14 гласова „ЗА“  усвојила предложени дневни ред.


ДНЕВНИ РЕД

1. Усвајање записника са 8. седнице Општинске изборне комисије општине Бач;
2. Предлози Решења о именовању председника и чланова бирачког одбора и њихових заменика - у сталном саставу - за спровођење избора за народне посланике Народне скупштине расписаних за 25. октобар 2026. године;
3. Предлози Решења о именовању чланова и заменика чланова бирачког одбора- у проширеном саставу -за спровођење избора за народне посланике Народне скупштине расписаних за 25. октобар 2026. године;
4. Предлог Решења о именовању члана и заменика члана у проширени састав ОИК-е на предлог подносиоца проглашене Изборне листе Бирам ПРАВДУ -  Бирам БУДУЋНОСТ - Коалиција СНАГА - проф. др Ферид Булић - Василиос Провелеггиос – Странка будућности и развоја/Stranka budućnosti i razvoja-Грађанска странка Грка Србије
5. Предлог Решења о именовању члана и заменика члана у проширени састав ОИК-е на предлог подносиоца проглашене Изборне листе РАСИМ ЉАЈИЋ – Људски (СДП – ЦДП);
6. Питања и предлози;


Затим се прешло на разматрање прве тачке дневног реда.


АД 1.  Усвајање записника са 8. седнице Општинске изборне комисије општине Бач;
.
Примедбе на записник изнела је Здравка Кончар Савић, истичући да наведени записник не садржи све констатације које је именована изнела на седници односно да у наведеном записнику не стоји њено питање а које се односи на безбедност чувања изборног материјала. Такође, именована је изнела и примедбе на  начин гласања у вези Предлога Решења о именовању председника и чланова бирачког одбора и њихових заменика - у сталном саставу, односно навела је да је у записнику потребно исправити чињеницу да 6 чланова није гласало против већ да су напустили седницу комисије када је било гласање о тој тачки дневног реда.

Председавајући је ставио на гласање записник са претходне седнице Општинске изборне комисије у општини Бач са допунама које је изнела Здравка Кончар Савић па је Општинска изборна комисија општине  Бач,  са  14  гласова „За“ усвојила 
  
 Записник са 8.  седнице Општинске изборне комисије  општине   Бач одржане 14.10.2026. године

АД 2.  Предлози Решења о именовању председника и чланова бирачког одбора и њихових заменика - у сталном саставу - за спровођење избора за народне посланике Народне скупштине расписаних за 25. октобар 2026. године;

Председник  Комисије Ристо Старовић  образложио је  предлог ових  Решења. Потом је отворио расправу. У расправи су учествовали Здравка Кончар Савић, Милан Ћулибрк, Борислав Антонић, Аница Божин, Миша Бајић, Маја Узуров и Наташа Милинковић.
Здравка Кончар Савић је истакла да овакви предлози решења нису у реду, те да сматра да је начелник општинске управе требао да укључи и представнике опозиције и да је по њеном мишљењу злоупотребио своје дискреционо право, те да на појединим бирачким местима опозиција нема ни једног или има само једног представника у сталном саставу бирачких одбора. У расправи је учествовао и Милан Ћулибрк који је рекао да су предложени само представници СНС а тада се у расправу укључила и Наташа Милинковић која је рекла да то није тачно и да међу предложеним лицима има и припадника Социјалистичке партије Србије. Аница Божин је између осталог, навела да се увек водило рачуна о пропорционалном саставу скупштине. По закључењу дискусије, а пре стављања на гласање председавајући Ристо Старовић је рекао да је њему битно да се избори спроведу. Након тога је ставио на гласање Предлоге Решења о именовању председника и чланова бирачког одбора и њихових заменика - у сталном саставу - за спровођење избора за народне посланике Народне скупштине расписаних за 25. октобар 2026. године. На питање ко је за изјаснило се 7 чланова Комисије. Након изјашњења ко је за, Роберт Шерфезе је тражио реч и по добијеној речи рекао да војвођански мађари иду самостално и да нису ни са ким више у коалицији. Након тога, члан комисије Милан Ћулибрк је предложио да се прекине седница на пола сата, сат па да се онда приступи гласању по овој тачки дневног реда, а да се узму у обзир и представници опозиције.
Потом је председавајући одредио паузу у трајању од 10 минута. По завршетку паузе настављен је поступак гласања по овој тачки дневног реда.  Председавајући је упитао ко је за  те се 7 чланова Комисије изјаснило за овај предлог. Потом је председавајући одредио паузу у раду до 10 часова. По завршетку паузе Комисија је наставила са радом односно настављен је поступак гласања а седници је приступио Стеван Каран. На питање председавајућег ко је за да се усвоје предлози Решења о именовању председника и чланова бирачког одбора и њихових заменика - у сталном саставу, 8 чланова ове Комисије се изјаснило „за“. Након тога 10 чланова/заменика ове Комисије је напустило седницу (Милан Твртковић, Милан Ћулибрк, Жарко Врањеш, Страхиња Јошић, Жарко Вулин, Здравка Кончар Савић, Снежана Чемерикић, Роберт Шерфезе, Силвана Бадивук и Маја Узуров). Потом је председавајући констатовао да су на данашњој седници са 8 гласова „за“ без гласова против и без уздржаних, донета за свих 25 бирачких места

Решења о именовању председника и чланова бирачког одбора и њихових заменика - у сталном саставу - за спровођење избора за народне посланике Народне скупштине расписаних за 25. октобар 2026. године;

АД 3.	Предлози Решења о именовању чланова и заменика чланова бирачког одбора у проширеном саставу за спровођење избора за народне посланике Народне скупштине расписаних за 25. октобар 2026. године;

Председник  Комисије Ристо Старовић  образложио је  предлог ових  Решења. Потом је отворио расправу. Како расправе није било, председавајући је ставио на гласање Предлоге Решења о именовању чланова и заменика чланова бирачког одбора у проширеном саставу за спровођење избора за народне посланике Народне скупштине расписаних за 25. октобар 2026. године, те је Општинска изборна комисија са 8 гласова „за“ без гласова против и без уздржаних, донела за свих 25 бирачких места

Решења о именовању чланова и заменика чланова бирачког одбора у проширеном саставу за спровођење избора за народне посланике Народне скупштине расписаних за 25. октобар 2026. године


АД4.	Предлог Решења о именовању члана и заменика члана у проширени састав ОИК-е на предлог подносиоца проглашене Изборне листе Бирам ПРАВДУ -  Бирам БУДУЋНОСТ - Коалиција СНАГА - проф. др Ферид Булић - Василиос Провелеггиос – Странка будућности и развоја/Stranka budućnosti i razvoja-Грађанска странка Грка Србије

Председник   Комисије   Ристо Старовић  образложио је  предлог овог  Решења. Навео је да је за члана предложена Даница Урошевић из Београда а за заменика члана Милица Урошевић из Београда, те напоменуо да је овај предлог поново уврштен у дневни ред ценећи начело једнакости.
Како није било дискусије по овој тачки дневног реда, председавајући  је ставио на гласање Предлог Решења о именовању члана и заменика члана у проширени састав ОИК-е на предлог подносиоца проглашене Изборне листе Бирам ПРАВДУ -  Бирам БУДУЋНОСТ - Коалиција СНАГА - проф. др Ферид Булић - Василиос Провелеггиос – Странка будућности и развоја/Stranka budućnosti i razvoja-Грађанска странка Грка Србије, те се констатује да  Општинска изборна комисија  општине  Бач,  са  8  гласова против није изгласала овај предлог Решења те да је донето следеће

  
РЕШЕЊЕ

ОДБИЈА СЕ предлог за именовање у проширени састав Општинске изборне комисије општине Бач за спровођење избора за народне посланике Народне скупштине, расписане за 25. октобар 2026. године, на предлог подносиоца проглашене Изборне листе 
[bookmark: _Hlk241054089]Бирам ПРАВДУ -  Бирам БУДУЋНОСТ - Коалиција СНАГА - проф. др Ферид Булић - Василиос Провелеггиос –
Странка будућности и развоја/Stranka budućnosti i razvoja-Грађанска странка Грка Србије из разлога што поднети предлог није добио потребну већину гласова прописану Законом о избору народних посланика.


АД5.	Предлог Решења о именовању члана и заменика члана у проширени састав ОИК-е на предлог подносиоца проглашене Изборне листе РАСИМ ЉАЈИЋ – Људски (СДП – ЦДП);

Председник   Комисије  Ристо Старовић  образложио је  предлог овог  Решења. Навео је да је  за члана предложен Авдо Делић из Бачког Новог Села а за заменика члана Сафета Делић из Бачког Новог Села, те напоменуо да је овај предлог поново уврштен у дневни ред ценећи начело једнакости.
Како није било дискусије по овој тачки дневног реда, председавајући  је ставио на гласање Предлог Решења о именовању члана и заменика члана у проширени састав ОИК-е на предлог подносиоца проглашене Изборне листе РАСИМ ЉАЈИЋ – Људски (СДП – ЦДП), те се констатује да је  Општинска изборна комисија  општине  Бач,  са  8  гласова „За“, донела

Решење о именовању члана и заменика члана у проширени састав ОИК-е на предлог подносиоца проглашене Изборне листе РАСИМ ЉАЈИЋ – Људски (СДП – ЦДП)



АД6. Питања и предлози;
Питања и предлога није било.

Седница је завршена у 10:20   часова.



ПРЕДСЕДНИК КОМИСИЈЕ                                                       СЕКРЕТАР
         
Ристо    Старовић                                                                          Тања Мијић
                                                                                   
                                                                                                  ЗАМЕНИК СЕКРЕТАРА

                                                                                                         Јарослав Кућенич        
 
                                                                          

                                                                                                                                                                    
